Diari Oficial de la Generalitat Valenciana


Sumari del DOGV 4456, del 10-03-2003 (2003/2632)

Informació pública de la convocatòria de proves selectives per a cobrir en propietat una plaça de tècnic mitjà de gestió, torn promoció interna, mitjançant el sistema de selecció d'oposició.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4456

Data del DOGV
:   10-03-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/2632


Data del document
:   12-02-2003

Organisme emissor
:   Ajuntament de San Antonio de Benagéber

Tipus de document
:   Convocatòria

Descriptors 

:   * San Antonio de Benagéber
    * administració local
    * professió administrativa
    * concurs administratiu

Informació pública de la convocatòria de proves selectives per a cobrir en propietat una plaça de tècnic mitjà de gestió, torn promoció interna, mitjançant el sistema de selecció d'oposició. [2003/M2632]
  
De conformitat amb l'oferta d'ocupació pública per a 2003, aprovada per Resolució de l'Alcaldia Presidència de data 20 de gener, i d'acord amb les bases aprovades per acord de la Comissió de Govern, en sessió de data 28 de gener de 2003, per delegació especial i específica que per a este assumpte ha efectuat en la dita sessió l'Alcaldia Presidència, en virtut del que establix l'article 43 del Reglament d'Organització, Funcionament i Règim Jurídic de les Entitats Locals i en ús de les atribucions que li conferix l'article 41.14 a) del mateix text reglamentari, es convoquen proves selectives per a cobrir en propietat una plaça de tècnic mitjà de gestió vacant en la plantilla municipal, d'acord amb les citades bases, que es transcriuen a continuació:
  
Bases per a la provisió d'una plaça de tècnic mitjà de gestió
  
Primera. Objecte de les bases
  
L'objecte de la present és la regulació de les bases per a la provisió en propietat, mitjançant el procés selectiu d'oposició per torn de promoció interna i de conformitat amb l'oferta d'ocupació pública per a 2003, d'una plaça vacant en la plantilla municipal, de tècnic mitjà de gestió, pertanyent a l'escala d'administració general, subescala tècnics mitjans, grup de classificació B, dotada amb les retribucions corresponent als funcionaris del grup B, d'acord amb la legislació vigent, amb les funcions pròpies del lloc establides en la relació del catàleg de llocs de treball (amb codi del catàleg TM01), plantilla de personal, bases d'execució del pressupost municipal, en les presents bases i la resta de documents d'organització, funcionament i de personal al servici de la corporació.
  
La convocatòria s'anunciarà en el Butlletí Oficial de la Província de València (BOP) i en el Diari Oficial de la Generalitat Valenciana, i es farà pública al tauler d'edictes de la corporació, i se n'inserirà un extracte en el Boletín Oficial del Estado, fent com a mínim referència al BOP on es van publicar íntegrament les bases de la convocatòria, nombre i classe de les places convocades i sistemes d'accés, així com ressenya indicativa de l'inici i acabament de terminis de presentació de sol·licituds.
  
Segona. Requisits dels aspirants
  
Les persones que presenten la seua sol·licitud per a participar en els processos de selecció anunciats hauran de reunir, almenys, els requisits següents:
  
1. Tindre complits 18 anys i no excedir d'aquella edat en què falten menys de 10 anys per a la jubilació forçosa per edat determinada per la legislació bàsica en matèria de funció pública.
  
2. No patir malaltia ni defecte físic o psíquic que impedisca l'exercici de les corresponents funcions.
  
De conformitat amb el que establix la Llei 13/1982, de 7 d'abril, d'Integració Social del Minusvàlid, en les presents proves seran admeses les persones minusvàlides en igualtat de condicions que els altres aspirants, havent d'acreditar la seua condició amb la presentació dels deguts certificats.
  
3. No haver sigut separat, mitjançant expedient disciplinari, del servici a l'estat, a les comunitats autònomes o a les entitats locals, ni trobar-se inhabilitat per a l'exercici de funcions públiques.
  
4. Estar en possessió de qualsevol de les titulacions acadèmiques exigibles segons el que disposa l'article 25 de la Llei 30/1984, de 2 d'agost, de Mesures per a la Reforma de la Funció Pública, o complir les condicions per a obtindre'ls en la data que finalitze la presentació de les instàncies. En tots els casos l'equivalència de títols haurà de ser aportada per l'aspirant mitjançant certificat expedit a l'efecte per l'administració educativa o acadèmica competent en cada cas.
  
5. Acreditació documental de la seua condició de funcionari de carrera en la categoria immediatament inferior a la convocada i al servici de l'administració convocant amb els condicionants establits en l'article 22 de la Llei 30/1984 i article 37 del Decret 33/1999, de 9 de març, de la Generalitat Valenciana, amb almenys dos anys d'antiguitat com a funcionari de carrera en el cos o escala de pertinença.
  
6. Aquells altres requisits que per les especificitats del lloc apareguen indicats en els annexos de la present convocatòria.
  
Tots els requisits enumerats hauran de reunir-se el dia de finalització del termini de presentació de sol·licituds.
  
Tercera. Presentació de sol·licituds
  
Les instàncies per a prendre part en la convocatòria es dirigiran a l'alcalde president d'este Ajuntament, acompanyades del justificant d'ingrés dels drets d'examen, podent utilitzar-se la instància model que facilitarà l'Ajuntament de San Antonio de Benagéber, segons els impresos que es troben en el Registre General d'Entrada de la corporació.
  
Les instàncies es presentaran en el Registre General o en qualsevol de les formes que determina l'article 38.4 De la Llei 30/1992, de Règim Jurídic de les Administracions Públiques i del Procediment Administratiu Comú (en endavant, LPAC), dins del termini de 20 dies naturals, a partir del següent al de la publicació de la convocatòria en el Boletín Oficial del Estado.
  
En les instàncies per a prendre part en esta convocatòria, els aspirants hauran de manifestar, de forma expressa i inequívoca, que reunixen tots i cadascun dels requisits exigits en estes bases i que es comprometen a prendre possessió del lloc laboral amb subjecció al que requerix l'ordenament jurídic.
  
Els aspirants pagaran els drets d'examen quan presenten la sol·licitud, els quals es fixen en trenta euros (30 EUR). Els aspirants pagaran els ingressos en Caja Campo, oficina de San Antonio de Benagéber, sítia en la plaça de l'Ajuntament, número 2, en el número de compte corrent 7081806708, a nom de l'Ajuntament de San Antonio de Benagéber, o mitjançant gir postal, segons preceptua la citada llei de procediment administratiu comú.
  
El justificant de pagament de la taxa es realitzarà amb la impressió del segell de l'entitat bancària en la sol·licitud, o acompanyant còpia del resguard del gir postal, que haurà de presentar-se unit a la sol·licitud de participació en el procés selectiu.
  
Els citats drets d'examen només seran tornats als qui no siguen admesos al procediment selectiu, per falta d'algun dels requisits exigits per a prendre-hi part.
  
Quarta. Admissió d'aspirants
  
1. Expirat el termini d'admissió de sol·licituds, el president de la corporació dictarà resolució, en el termini màxim d'un mes, declarant aprovada la relació o llista provisional d'admesos i exclosos.
  
La dita resolució, que es publicarà en el Butlletí Oficial de la Província de València, indicarà el lloc on es troben exposades al públic les llistes certificades completes d'aspirants admesos i exclosos, assenyalant-se un termini de 10 dies hàbils per a esmena d'errors i presentació de reclamacions, segons el que disposa l'article 121 i 71 de la Llei 30/1992, així com la data, l'hora i el lloc d'inici de les proves i, si és procedent, l'orde d'actuació dels aspirants.
  
2. La llista provisional d'aspirants admesos i exclosos es considerarà automàticament elevada a definitiva si no es presenten reclamacions. Si hi ha reclamacions, s'estimaran o desestimaran, si és procedent, en una nova resolució per la qual s'aprovarà la llista definitiva, que es publicarà en el Butlletí Oficial de la Província de València i es farà pública al tauler d'anuncis de l'Ajuntament.
  
Cinquena. Tribunal de selecció
  
1. El tribunal del procés selectiu estarà constituït pels membres següents, tots ells amb veu i vot:
  
President: el de la corporació o membre de la mateixa en qui delegue.
  
Vocals:
  
- Un regidor que siga membre de la Comissió de Govern, designat per l'Alcaldia.
  
- Un funcionari de carrera de qualsevol de les administracions públiques que integren l'administració local, designat igualment per l'Alcaldia.
  
- Un representant de l'administració de la Generalitat Valenciana.
  
Secretari: el de la corporació o funcionari en qui delegue.
  
La presidència, en base a allò que s'ha establit, realitzarà la designació dels membres del tribunal, que inclourà la dels respectius suplents i es farà pública al costat de la llista d'admesos i exclosos, i en tot cas, al tauler d'anuncis de l'Ajuntament. La corporació sol·licitarà, dels òrgans corresponents, la designació dels seus respectius representants, que haurà d'efectuar-se en el termini dels 20 dies següents al de la recepció de la sol·licitud.
  
2. Tots els membres del tribunal que actuen en qualitat de vocals hauran de posseir titulació o especialització igual o superior a l'exigida per a l'accés a la plaça convocada. La designació dels membres del tribunal inclourà la dels respectius suplents.
  
3. Per al millor compliment de la seua missió, els membres del tribunal podran sol·licitar i obtindre l'assessorament d'especialistes en aquelles proves que ho estimen necessari o convenient, els quals es limitaran a l'exercici de les seues respectives especialitats i col·laboraran amb els tribunals amb base exclusivament en estes.
  
4. El tribunal no podrà constituir-se ni actuar sense l'assistència com a mínim de tres dels seus integrants, titulars o suplents de mode indistint, i està facultat per a resoldre les qüestions que puguen suscitar-se en la relació dels processos selectius, adoptant els acords necessaris per al degut orde d'este en tot allò que no disposen estes bases i per a l'adequada interpretació de les bases de cada convocatòria.
  
5. En cada sessió del tribunal podran participar els membres titulars, i si estan absents, els suplents, sempre que s'haja fet constar en l'acta del tribunal la seua participació de forma indistinta; ara bé, no podran substituir-se entre si en la mateixa sessió.
  
6. Si una vegada constituït el tribunal i iniciada la sessió, s'absenta el president, este designarà d'entre els vocals concurrents el que li substituirà durant la seua absència.
  
7. Els membres del tribunal hauran d'abstindre's de participar en este quan concórreguen les circumstàncies establides en l'article 28 de la Llei 30/1992 de procediment administratiu comú; i podran ser recusats pels aspirants quan concórrega alguna de les dites circumstàncies, d'acord amb el que disposa l'article 29 de la mateixa llei.
  
8. Les decisions del tribunal s'adoptaran per majoria de vots dels membres presents, resolent en cas d'empat el vot de qualitat del president del tribunal.
  
9. El tribunal queda autoritzat per a resoldre els dubtes que es presenten i prendre els acords necessaris per al bon orde del procés selectiu, en tot allò que no disposen estes bases.
  
Sisena. Començament i desenvolupament del procés selectiu
  
1. La data, l'hora i el lloc de la realització dels processos corresponents, junt amb la relació definitiva d'aspirants admesos i exclosos i la composició del tribunal, es publicaran en el Butlletí Oficial de la Província de València i al tauler d'anuncis de la corporació.
  
2. Quan el temps necessari per al desenvolupament i posterior valoració de les proves ho permeta, a juí del tribunal, es podran realitzar dos o més proves en la mateixa jornada. Este fet es posarà en coneixement dels aspirants abans de l'inici de cada exercici.
  
3. Els aspirants acudiran proveïts del document nacional d'identitat (DNI), perquè, en qualsevol moment, puga ser comprovada la seua identitat.
  
4. Els aspirants seran convocats en crida única, excepte en casos de força major, esmentats amb anterioritat i degudament justificats i apreciats pel tribunal amb absoluta llibertat de criteri. La no-presentació d'un opositor a qualsevol dels exercicis en el moment de ser cridat, determinarà, automàticament, el decaïment del seu dret a participar en el dit exercici o en els successius, quedant exclòs, en conseqüència, del procediment selectiu.
  
5. L'orde d'actuació dels aspirants en aquells exercicis en què no puguen actuar conjuntament es determinarà per la lletra del seu primer cognom; correspondrà actuar en primer lloc als aspirants el cognom dels quals comence per la lletra N, de conformitat amb el que establix la Resolució de 14 de gener de 2003, de la Conselleria de Justícia i Administracions Públiques (DOGV núm. 4.422, de 21 de gener de 2003), o norma que la substituïsca.
  
6. Els resultats de cadascun dels exercicis, les successives crides i convocatòries, i en definitiva qualsevol decisió que adopte el tribunal de selecció i que haja de conéixer el personal aspirant fins a la finalització de les proves selectives o, si és procedent, la fase de concurs, s'exposaran en els locals on s'haja celebrat l'exercici anterior o en els que s'assenyale en l'últim anunci, bastant la dita exposició en la data en què s'inicie, com a tots els efectes. La crida per a la sessió següent d'un mateix exercici es realitzarà normalment amb un termini mínim d'antelació de 12 hores, mentre que la convocatòria per a un exercici distint, normalment haurà de respectar un termini mínim de 48 hores, en estos dos supòsits a comptar des de la crida anterior.
  
Setena. Procediment selectiu de les places convocades
  
Primera. Proves a realitzar.
  
Primer exercici: de caràcter obligatori i eliminatori. Exposició per escrit, en un temps màxim d'una hora, d'un dels tres temes elegits pel tribunal, un de cadascun dels grups primer a tercer, estos dos inclusivament, que componen el temari que s'indica en annex a estes bases. Els dits temes seran llegits en sessió pública davant del tribunal. Es valorarà la claredat d'idees, la capacitat de síntesi, la facilitat d'expressió verbal i el coneixement sobre els temes exposats. Este exercici es valorarà de 0 a 10 punts, i seran eliminats els aspirants que no aconseguisquen un mínim de 5 punts.
  
Segon exercici: de caràcter obligatori i eliminatori. Consistirà a desenvolupar, per escrit, durant un període màxim d'una hora, un informe amb proposta de resolució i/o contestació a qüestions plantejades pel tribunal, sobre un supòsit pràctic relacionat amb les funcions pròpies de la plaça objecte de la convocatòria. Durant el desenvolupament d'esta prova, els aspirants podran, en tot moment, fer ús dels texts legals de què acudisquen proveïts. Es valoraran la capacitat de raciocini, la sistemàtica en el plantejament i formulació de conclusions, així com el coneixement i adequada interpretació de la normativa aplicable. Este exercici es valorarà de 0 a 10 punts, i seran eliminats els aspirants que no aconseguisquen un mínim de 5 punts.
  
Tercer exercici. De caràcter obligatori i no eliminatori. Consistirà a traduir del valencià al castellà i viceversa un text proposat pel tribunal, preferentment administratiu i que serà determinat pel tribunal abans de la seua realització. La duració d'este exercici serà d'una hora en total. Este exercici es qualificarà de 0 a 2 punts, la distribució dels quals entre ambdues traduccions ho anunciarà prèviament el tribunal.
  
Segona. Els aspirants que no superen qualsevol dels dos primers exercicis, és a dir, que no aconseguisquen la puntuació mínima exigida per a cada exercici, seran qualificats com a no aptes i automàticament eliminats del procés selectiu.
  
Huitena. Normes comunes de qualificació
  
1. Tots els exercicis de la fase d'oposició que siguen eliminatoris es qualificaran de 0 a 10 punts, i seran eliminats els aspirants que no aconseguisquen una puntuació mínima de 5 punts en cadascun d'ells.
  
2. El nombre de punts que podrà ser atorgat per cada membre del tribunal, en cadascun dels exercicis, serà de 0 a 10 punts.
  
3. Les qualificacions s'adoptaran sumant les puntuacions atorgades per cada membre del tribunal i dividint el total pel nombre d'assistents en aquell, sent el quocient la qualificació definitiva.
  
Les puntuacions dels membres del tribunal es realitzaran per orde invers a la relació dels seus components establida en la base cinquena, de manera que el president tancarà el torn de puntuacions. El mateix sistema s'utilitzarà quan el tribunal haja de procedir a votar.
  
4. La suma de les puntuacions obtingudes en cada exercici constituirà l'orde de qualificació definitiu.
  
Novena. Llista d'aprovats, presentació de documents i nomenaments
  
1. Una vegada acabada la qualificació de tots els exercicis, el tribunal farà pública la relació d'aprovats, per orde de puntuació, en els locals on s'haja celebrat l'última prova, no podent sobrepassar estos el nombre de places convocades i elevarà la dita relació a la presidència de la corporació, perquè formule la corresponent proposta de nomenament, a favor dels qui siguen declarats aptes o aprovats.
  
2. L'aspirant proposat presentarà en el Registre d'Entrada de la corporació, dins del termini de 20 dies naturals comptats a partir de la publicació de la llista d'aprovats, els documents acreditatius de les condicions que per a prendre part en els distints procediments de selecció s'exigixen i que són:
  
a) Original o fotocòpia compulsada del títol acadèmic exigible. Per al supòsit de titulacions obtingudes en l'estranger, la credencial de la seua homologació per part del departament ministerial corresponent de l'estat espanyol; sense el dit requisit i una vegada vençut el termini de 20 dies a què s'ha fet referència anteriorment, l'aspirant decaurà en el seu dret a prendre possessió.
  
b) Declaració de no haver sigut separat mitjançant expedient disciplinari de qualsevol administració o ocupació pública, així com de no trobar-se inhabilitat per a l'exercici de funcions públiques, així com no trobar-se incapacitat per al desenvolupament de les tasques pròpies del lloc de treball per al qual ha sigut seleccionat.
  
c) Declaració de no trobar-se sotmés a cap causa d'incapacitat de les establides per al personal funcionari.
  
d) Declaració de l'interessat de no exercir cap lloc o activitat en el sector públic delimitat per l'article 1 de la Llei 53/1984, indicant, així mateix, que no realitza activitat privada incompatible o subjecta a reconeixement de compatibilitat.
  
e) Certificat mèdic acreditatiu de no patir malaltia o defecte físic ni psíquic que impedisca l'acompliment de les corresponents funcions. No obstant això, tots els candidats proposats hauran de sotmetre's a un reconeixement mèdic abans de la seua incorporació al lloc de treball que hagen d'ocupar, com a mesura de prevenció laboral. Els aspirants amb minusvalidesa acreditaran estar afectats per alguna discapacitat de grau igual o superior al 33% i que són compatibles amb les funcions del lloc, mitjançant certificat expedit pel Centre Base d'Orientació, Diagnòstic i Tractament de la Conselleria de Benestar Social o d'un altre organisme amb igual competència en la matèria.
  
3. Quan algun o alguns dels aspirants aprovats, dins del termini fixat, renuncien a continuar el procés de selecció o, excepte casos de força major, no presenten la documentació, o siguen exclosos d'este per mancar d'algun dels requisits exigits, o per falsedat d'esta, s'anul·laran les actuacions respecte d'estos i el tribunal podrà proposar la inclusió en la llista d'admesos, el mateix nombre que el d'exclosos per les anteriors causes que hagen superat les proves selectives i pel mateix orde de puntuació, sense perjuí de la responsabilitat en què, si és procedent, puguen haver incorregut. Esta proposta del tribunal podrà fer-se en qualsevol moment posterior a la terminació de les proves selectives, a partir que tinga coneixement dels fets que motiven la seua nova proposta.
  
4. Els nomenats hauran de prendre possessió en el termini màxim de 20 dies hàbils comptats a partir del següent al de la notificació del nomenament, havent de prestar jurament o promesa de conformitat amb el que establix el Reial Decret 707/1979, de 5 d'abril.
  
5. Els aspirants, que hauran de ser funcionaris de carrera d'este Ajuntament, estaran exempts de justificar documentalment les condicions i requisits ja demostrats per a obtindre el seu anterior nomenament, havent de presentar en canvi un certificat de l'organisme del qual depenguen, acreditant condició i totes les circumstàncies que consten en el seu expedient personal, que siguen transcendents en relació amb el procés selectiu.
  
Deu. De la normativa aplicable
  
El procés selectiu s'ajustarà al que disposen les presents bases i supletòriament a allò que s'ha preceptuat, especialment, en les normes següents:
  
- Llei 30/1984, de 2 d'agost, de Mesures per a la Reforma de la Funció Pública i Llei 23/1988, de 28 de juliol, de modificació de la Llei de Mesures per a la Reforma de la Funció Pública
  
- Llei 7/1985, de 2 d'abril, Reguladora de les Bases de Règim Local i Reial Decret Legislatiu 781/1986, de 18 d'abril, pel qual s'aproven les disposicions legals vigents en matèria de règim local;
  
- Reial Decret 896/1991, de 7 de juny, pel qual s'establixen les regles bàsiques i els programes mínims a què ha d'ajustar-se el procediment de selecció dels funcionaris d'administració local;
  
- Decret Legislatiu de 24 d'octubre de 1995, del Consell de la Generalitat Valenciana, pel qual s'aprova el Text Refós de la Llei de la Funció Pública Valenciana i Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del personal comprés en l'àmbit d'aplicació de la Llei de la Funció Pública Valenciana;
  
- Reial Decret 364/1995, de 10 de març, pel qual s'aprova el Reglament General d'Ingrés del Personal al Servici de l'Administració General de l'Estat i de Provisió de Llocs de Treball i Promoció Professional dels Funcionaris Civils de l'Administració General de l'Estat, d'aplicació supletòria en l'administració local
  
- Llei de 23 de desembre de 1993, sobre accés a determinats sectors de la funció pública dels nacionals dels altres estats membres de la comunitat europea modificada en algun dels seus preceptes per la Llei 55/1999, de 29 de desembre, de Mesures Fiscals, Administratives i de l'Orde Social, així com Reial Decret 800/1995, de 19 de maig, de desplegament de l'anterior
  
- Les altres normes i disposicions d'aplicació.
  
Tindran caràcter supletori de les presents bases, les aprovades per resolucions de la Generalitat Valenciana, d'1 de desembre de 1992 (DOGV del 17 de desembre) i de 20 d'octubre de 1993 (DOGV del 4 de novembre), per les quals es van aprovar, respectivament, les bases generals de selecció del personal al servici de les entitats locals de la Comunitat Valenciana i les bases específiques per a funcionaris d'administració general, en tot allò que no contradiguen les presents bases.
  
Onze. Recursos de caràcter general
  
Les presents bases, la convocatòria que siga procedent i tots els actes administratius que es deriven d'esta i de l'actuació del tribunal, podran ser impugnats pels interessats en els casos i en la forma establits per la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
ANNEX
  
Grup primer.
  
Tema 1: La Constitució Espanyola de 1978: significat, estructura i contingut. Principis generals. La reforma de la Constitució.
  
Tema 2: Els drets i els deures fonamentals dels ciutadans. La seua garantia i suspensió. El Tribunal Constitucional. El Defensor del Poble.
  
Tema 3: La Corona. Funcions constitucionals del rei. Successió. La regència i la tutela. El referendament.
  
Tema 4: El poder legislatiu: composició, atribucions i funcionament de les Corts Generals. Elaboració de les lleis.
  
Tema 5: El govern i l'administració de l'estat. Relacions entre el govern i les Corts Generals.
  
Tema 6: El poder judicial. El Consell General del Poder Judicial. El Tribunal Suprem. El ministeri fiscal. Organització judicial espanyola.
  
Tema 7: Organització territorial de l'estat. Les comunitats autònomes.
  
Tema 8: L'Estatut d'Autonomia de la Comunitat Valenciana. Organització territorial.
  
Tema 9: La Generalitat Valenciana: organització i competències. Les Corts Valencianes. El Consell Executiu. Altres institucions.
  
Tema 10: Les comunitats europees. Les institucions europees: la Comissió, el Parlament, el Consell i el Tribunal de Justícia. Altres institucions europees.
  
Tema 11: El règim jurídic de les administracions públiques. Competències. Abstenció i recusació.
  
Tema 12: L'administrat: concepte i classes. Col·laboració i participació dels ciutadans en les funcions administratives.
  
Tema 13: Els actes administratius: concepte, elements i classes.
  
Tema 14: Actes administratius irregulars: revalidació, conservació i conversió. Revisió d'ofici. Revocació. Actes nuls i actes anul·lables.
  
Tema 15: El procediment administratiu: interessats, fases.
  
Tema 16: Revisió dels actes administratius. Revisió d'ofici. Els recursos administratius. El recurs contenciós administratiu.
  
Tema 17: Reclamació administrativa. Reclamació patrimonial.
  
Tema 18: Potestat sancionadora. El procediment sancionador.
  
Tema 19: Les formes de l'acció administrativa amb especial incidència en l'esfera local: foment, policia i servici públic.
  
Grup segon.
  
Tema 20: El règim local espanyol. Principis constitucionals. Regulació jurídica.
  
Tema 21: La província en el règim local. Organització provincial. Competències.
  
Tema 22: El municipi. El terme municipal. La població i l'empadronament.
  
Tema 23: L'organització municipal: òrgans de l'Ajuntament. L'alcalde. El Ple. La Comissió de Govern. Altres òrgans complementaris.
  
Tema 24: Altres entitats locals: les comarques, les àrees metropolitanes i les mancomunitats de municipis. Entitats locals menors. Règims municipals especials.
  
Tema 25: Servicis públics locals de gestió directa: concepte i principis generals.
  
Tema 26: La gestió indirecta dels servicis públics locals: la concessió, l'arrendament i el concert.
  
 Tema 27: Els béns de les entitats locals. Béns de domini públic, béns patrimonials i comunals. Afectació i desafectació. Inventari.
  
Tema 28: La tresoreria de les entitats locals. Règim jurídic. La realització: prelació, procediments i mitjans de pagament.
  
Tema 29: El control intern de l'activitat economicofinancera de les entitats locals i els seus ens dependents. La funció interventora: Àmbit subjectiu, àmbit objectiu i modalitats.
  
Tema 30: El control extern de l'activitat economicofinancera del sector públic local. La fiscalització de les entitats locals pel Tribunal de Comptes i els òrgans de control extern de les comunitats autònomes.
  
Tema 31: Elaboració i aprovació del pressupost. Pròrroga pressupostària.
  
Tema 32: Execució del pressupost de despeses: les seues fases. Obertura. Operacions de pressupost corrent.
  
Tema 33: Operacions de crèdit en les corporacions locals. Límit d'endeutament.
  
Tema 34: Modificacions pressupostàries: tipus i tramitació.
  
Tema 35: Liquidació del pressupost. Tramitació de romanents de crèdit.
  
Tema 36: El compte general de les entitats locals. Els estats i comptes anuals i annexos de l'entitat local. Informació a subministrar a altres administracions.
  
Tema 37: Títols valors. Lletra de canvi. Requisits essencials relatius al document i a les persones. L'acceptació i l'aval. L'endós.
  
Tema 38: Contractació administrativa: formes d'adjudicació. Plecs de clàusules administratives i de prescripcions tècniques.
  
Tema 39: Resolució i extinció de contractes, revisió de preus, cessió i subcontractació.
  
Tema 40: Els contractes administratius tipus: contractes d'obres, de gestió de servicis públics, de subministrament, de consultoria i assistència de servicis.
  
Grup tercer.
  
Tema 41: El personal al servici de l'administració local. Règim legal vigent. Relacions de llocs de treball. Catàleg de personal. Oferta d'ocupació pública.
  
Tema 42: Ingrés en la funció pública local. Processos selectius.
  
Tema 43: Adquisició i pèrdua de la condició de funcionari. Situacions administratives.
  
Tema 44: Sistema retributiu dels funcionaris de l'administració local.
  
Tema 45: Condicions de treball en l'administració local, amb especial referència a l'Ajuntament de San Antonio de Benagéber.
  
Tema 46: Seguretat social dels funcionaris de l'administració local. Realització de nòmines.
  
Tema 47: Tipus de contractes aplicables el personal al servici de les administracions públiques locals.
  
Tema 48: L'arxiu i registre de documents. Registre d'entrades i eixides. Requisits de la presentació de documents . Comunicacions i notificacions.
  
Tema 49: Aplicació de les noves tecnologies a la documentació d'arxiu. Normalització.
  
Tema 50: Nocions d'informàtica. Components d'un ordinador. Xàrcies informàtiques. Programari: sistemes operatius, aplicacions ofimàtiques, internet.
  
Tema 51: Gestió del padró municipal d'habitants: altes, baixes i modificacions. Resolució d'incidències. Llei de Protecció de Dades. Tractament automàtic de dades de caràcter personal.
  
Tema 52: Intercanvi de dades periòdiques amb l'Institut Nacional d'Estadística: fitxers d'intercanvi. Aplicacions emprades en l'Ajuntament de San Antonio de Benagéber.
  
Tema 53: Reglamentació electoral: cens electoral.
  
Tema 54: Funcionament dels òrgans col·legiats locals. Convocatòria, règim de sessions, actes i certificats d'acords.
  
Tema 55: Potestat reglamentària de les entitats locals: ordenances i reglaments. Procediments d'elaboració i aprovació. Els bans.
  
Tema 56: Hisendes locals. Classificació dels ingressos. Ordenances fiscals.
  
Tema 57: La hisenda tributària en l'àmbit de les corporacions locals. Taxes i preus públics. Contribucions especials.
  
Tema 58: Imposts: impost sobre activitats econòmiques, impost sobre vehicles de tracció mecànica, impost sobre construccions, instal·lacions i obres, impost sobre l'increment de valor dels terrenys de naturalesa urbana.
  
Tema 59: Nocions sobre legislació urbanística. Competències municipals en matèria d'urbanisme. Formes de gestió.
  
Tema 60: Règim i classificació del sòl. Drets i deures dels propietaris.
  
Tema 61: Instruments de planejament. Plans generals: tramitació i aprovació. El Pla General d'Ordenació Urbana de San Antonio de Benagéber.
  
Tema 62: Programes d'actuació urbanística. Estudis de detall. Projectes d'urbanització. Elements que els integren, tramitació i aprovació d'estos.
  
Tema 63: Reparcel·lació forçosa i voluntària. L'expropiació forçosa: idea general.
  
Tema 64: Tramitació de llicències urbanístiques. Projectes de construcció: classes i contingut.
  
Tema 65: Llicències d'obertura d'activitat: tramitació i aprovació.
  
Tema 66: Organització i funcionament de l'Ajuntament de San Antonio de Benagéber: grups polítics. Regidories delegades i òrgans de govern.
  
Cosa que es fa pública perquè en prengueu coneixement.